En nokså liten, svart, blank, avlang hjortebille. Hannens kjever er bare litt forstørret hos denne slekten, og det er svært liten ytre forskjell mellom kjønnene, hos denne arten går de nesten ikke å skille på ytre utseende. Den har tydelige punktrekker på dekkvingene, som er ganske blanke og tett punkterte. Pronotum er rundet med tre små knøler nær forkanten i midten.